Noves estrenes obrin la programació cinematogràfica del Tívoli al febrer
2025-07-24

Aquest cap de setmana, arranca la programació cinematogràfica del mes de febrer del cinema Tívoli amb dues noves estrenes que es projectaran en les sessions del divendres 1 i del diumenge 3 de febrer.

El divendres, en la sessió de les 19 hores, i el diumenge en la de les 16.30 hores, arribarà “La gran aventura de los Lunnis y el libro mágico”. Una pel·lícula per a tota la família que conta com el Regne de Fantasia està en perill i tan sols una xiqueta de 9 anys anomenada Mar podrà salvar-ho. Armada amb el seu ampli coneixement de contes i llegendes, un llegat que li ha deixat el seu avi, Mar haurà de salvar al Regne de Fantasia. Per sort, els seus amics, els Lunnis, estaran al seu costat en aquesta àrdua tasca. Però no tot serà tan fàcil, perquè un malvat milionari sense imaginació ni il·lusió pels contes anomenat Crudo està disposat a acabar amb Fantasia. En aquesta màgica aventura, es trobaran amb personatges clàssics de l’imaginari infantil com Pinotxo, Alicia, el Mag d’Oz o el flautista de Hamelín.

La comèdia espanyola “Gente que viene y bah” protagonitzada, entre altres, per Carmen Maura, Clar Lago Álex García o Alexandra Jiménez, arribarà en les sessions del divendres a les 22.30 hores i el diumenge a les 19.30. No recomanada per a menors de 7 anys, la pel·lícula està protagonitzada per Bea, una arquitecta jove i talentosa a la qual la vida sembla somriure-li fins que descobreix al seu nuvi sent infidel amb una atractiva presentadora de televisió i és acomiadada del seu treball. Després de la catàstrofe decideix tornar a la seua llar i retrobar-se amb la seua família per a començar de nou. A la seua ciutat natal haurà de fer front a un futur incert, una veïna prou estranya i una família una mica peculiar.

Amb aquestes dues divertides i entretingudes pel·lícules, el Tívoli dóna el tret d’eixida a la seua programació cinematogràfica de febrer.